钦定古今图书集成/明伦汇编/氏族典/第346卷 > 周嗣恭
## 钦定古今图书集成/明伦汇编/氏族典/第346卷 > 周嗣恭

按《万姓统谱》，嗣恭字作肃，因孙。以世赏补官，授万安
尉，陟南雄州推官，知邵阳县，划刓剔蠹，未数月，庭无
留讼。部使者上其绩，干办诸司粮料院，迁籍田令。奏
对，论民疾苦，皆闾里根本，九重未及知者，上嘉纳之。
知荆门军，得泰州，即为园池佚老之计，日与亲朋往
来其间以自适。疾革，忽大雨震电，家人问以惊乎，嗣
恭曰：“吾平生无欺心事，何怖之有？”言讫而逝。官至朝
请郎。